A Concelleira de Muller e Benestar Social recibe no Concello a varios representantes da ONG Taller de Solidaridad | Concello de Lugo\nA Concelleira de Muller e Benestar Social recibe no Concello a varios representantes da ONG Taller de Solidaridad\nLuns, 23 de febreiro de 2009\nA Concelleira de Muller e Benestar Social, Carmen Basadre, o representante de Taller Solidaridad en Lugo, Rafael Veiga, e representantes de tres microempresas pertencentes á ONG presentaron os proxectos de promoción económica que potencia a promoción da muller como o punto clave no desenvolvemento dunha comunidade en América do Sur. Estes proxectos fomentan o emprego das mulleres, apoian ás microempresas e proxectos educativos, principalmente dirixidos a dotar ás mulleres máis novas dunha formación profesional que lles permita escapar de redes de explotación e circuítos de marxinalidade ás que se ven abocadas.\nA Concelleira manifestou a súa ledicia por esta visita e manifestou que “nestes tempos de crise non podemos esquecer a colaboración con outros países para que eles poidan chegar tamén ao desenvolvemento”. Basadre explicou que “ano tras ano, no Concello estamos a implicarnos cada vez máis nesta cooperación e sensibilización; de feito pasamos de investir nestas accións de 30.000 euros no 2003 ata os preto de 100.000 euros orzamentado para esta colaboración no 2009”.\nEntre as ONG´s coas que colabora o Concello dende fai anos atópase Taller de Solidaridad, levando a cabo accións en países como na República do Congo ou na construcción dun taller de producción textil de baixos recursos en Filipinas.\nNesta ocasión a ONG presentaba o seu proxecto de colaboración co desenvolvemento económico do Sur, para o que creou a Comercializadora TdS para promocionar e impulsar a venda e distribución dos produtos creados polos talleres e microemepresas baixo unha política de comercio xusto:\n-Importación dos produtos a través de relacións de compra a longo prazo que asegure a continuidade dos proxectos prefinanciando aos produtores a compra de materia prima.\n-Asesoramento aos produtores en deseño, xestión de empresa, marketing e técnicas de venda para incrementar a súa posición de negocio no mercado local.\n-Distribución dos produtos en tendas especializadas de comercio xusto, tendas de produtos ecolóxicos e ONG´s. Tamén no comercio convencional que queira contribuir cos obxectivos do comercio xusto.\n-Sensibilización como forma de potenciar no Norte unha sociedade crítica co modelo de relacións comerciais cos paises do Sur fomentando o consumo responsable.\nAlgunhas das micro empresas que xurdiron deste proxecto:\nUrcos- Quispicanchi.- Perú. Sita na localidade andina de Urcos, na provincia de Quispicanchi, esta microempresa xurde no 2006 despois da iniciativa de 5 mozos formados no Taller de San José de Urcos, co que colabora Taller de Solidaridad na súa financiación. Deste taller xurdiron unhas 6 microempresas en textil, bisutería e muñequería que venden sobre todo ao mercado de Cuzco.\nTaller Allinruaq.- Especializados na confección de produtos de bisutería, texidos e bordados a man, produtos que venden na súa maioría no mercado local a través da tenda de artesanías do Consorcio Trinidad Enríquez sita na Praza de Armas de Cuzco.\nTaller Away.- Especializado na confección de muñequería con texidos e bordados a man, produtos que venden na súa maioría no mercado local a través da tenda de artesanías do Consorcio Trinidad Enríquez sita na Praza de Armas de Cuzco.\nProxecto Jóvenes Emprendedores del Colegio Público Nuestra Señora del Carmen.- Un maestro inculcará aos adolescentes coñecementos para promover a iniciativa microempresarial tas a saída do centro xa que moitos destos rapaces e rapazas non poderán chegar a estudar na universidade.


Atopan 5 contradiccións no decreto do galego da Xunta - Vigo al minuto\nExisten debilidades xurídicas ao contradecirse con normas de maior rango en 5 dos seus puntos principais. Iso é o que se desprende da análise das bases do decreto do plurilingüismo da Xunta, no que participaron máis de 60 xuíces, avogados, profesores de dereito e fiscais de Galicia, para os que a Xunta ten un “preocupante descoñecemento do marco constitucional e estatutario das linguas oficiais”. Un dato que animará, sen dúbida, a moitos colectivos a estar presente na folga prevista para mañá 21 de xaneiro en Santiago promovida pola plataforma ‘Queremos galego’ e por centrais sindicais.\nUn informe técnico e imparcial no que se sinala que a xurisprudencia marca que é necesario establecer mecanismo de discriminación positiva cara a lingua propia da comunidade para corrixir a situación de desigualdade da que parten ambos idiomas antes da entrada das tres linguas cooficiais (galego, euskera e catalán) no sistema educativo. Con esta lei baixo o brazo, o número de horas lectivas en galego ten que ser maior para garantizar a competencia do alumno nela. Ademais, as leis galegas marcan que a lingua da Administración é, por defecto o galego, polo que un funcionario como o profesor dun colexio público non tería a liberdade para escoller lingua.\nOutro dos punto nos que choca é a equiparación das linguas oficiais á inglesa, xa que a Lei Orgánica de Educación marca que non pode ser xeralizado nin obrigatorio, así como non se poderían evaluar criterios lingüísticos en materias no que estas competencias non son relevantes.\nPor outro lado, a Carta Europea de Linguas Minoritarias á que España está adherida de forma voluntaria desde 2001 esixe a presenza do galego en todas as etapas do sistema educativo e, según o plan da Xunta, podería haber unha aula de educación infantil na que non se empregara esta lingua.\nComo colofón, estos expertos aseguran que non existe o dereito á elección lingüística, xa que dereitos fundamentais como a educación non poden estar sometidos a votación e menos deixar este tipo de competencias en mans dos pais.\nCon esto de la crisis, nos ahorramos unos eurillos en el coche nuevo


N-550. Da estrada á rúa. - veredes\n¿Que é a nacional 550?\n¿Como analizamos a nacional 550?\nO noso proxecto consiste nunha viaxe permanente e participativa pola Nacional 550 e as súas inmediacións. Pretendemos facer unha análise de abaixo a arriba, é dicir, fixarnos nas diferentes entidades formais que compoñen o noso territorio, ata ter unha visión global da cuestión. As unidades formais que detectamos ata o momento son as seguintes: vivendas illadas (ó pé da estrada), urbanizacións, núcleos rurais, polígonos e cidades medias.\nCada unha destas categorías será motivo dun estudo pormenorizado, dando lugar, de cada vez, a unha publicación. Neste intre, estreámonos cun libro introdutorio, denominado km 0 e o primeiro volume da colección km 36, as vivendas illadas. Ambos exemplares se poden adquirir dirixíndose a proxecto.n550@gmail.com.\n¿Quen analiza a nacional 550?\nA publicación componse por reflexións do equipo N-550, formado pola deseñadora Noemí Díaz Patiño e os arquitectos Xulio Turnes Vieito e Ramón Viéitez Rodríguez, pero tamén cun amplo abano de colaboradores. A xente que nos acompaña nesta viaxe pertencen a dous perfís moi determinados. Por unha banda, contamos coa colaboración de académicos, de prestixio contrastado, e, por outro lado, con xoves artistas que nos dan o seu particular punto de vista sobre a materia.\nTags: análisis, España, Galicia, noemí díaz patiño, Proxecto N-550, ramón viéitez rodríguez, territorio, urbanismo, vivienda, Xulio Turnes Vieito


AS UVAS NA SOLAINA: 18-jun-2009\nO televisor infórmame de que a Comunidade de Madrid convocou probas para obter acreditación de porteiro de discoteca. Seica se presentaron dous mil postulantes, moitos deles orixinarios de países do leste de Europa. Na pantalla asoman uns bicharracos de moito sandiós, de lombo cumprido, carrelo avultado -como de boi- tralo pescozo, brazos de grosa bola fabricada no ximnasio e pelo rapado a rentes do cranio. As autoridades disque pretenden introducir nesas caixas cranianas algúns artigos da constitución española e certos protocolos que han guiar o seu labor de cans cérberos. O Cérbero lendario garda as portas dos Infernos e infernais deben ser os furanchos discotequeiros para requirir como custodios a semellantes estrombalameiros. Un, na súa inocencia, sempre pensou que a mocidade acudía ás discos por dous respectables motivos: para estorcegar o corpo danzando e para cortexar posibles amantes. Como estas actividades rara vez enxendran violencia, hai que supor que o atractivo principal deses locais é enviar pola gorxa ou polo nariz excitantes ou estuporantes, algún xénero de felicidade química. Só así se explica a necesidade de apostar na porta barreñas capaces de administrar lapotes e lombeiradas entre os clientes afumados ou pavesas. Desta maneira regresan os tempos dos meus avós, cando as festas non eran completas se non remataban cunha boa pelexa e reparto de tutes (puñetazos) e malleiras con estadullo. O único que cambiou foi o detonante da lideira, pois a causa das liortas era entón a "remuda", costume que autorizaba a roubarlle a outro a parella de baile co simple aceno de petar no lombo da moza e un "permites" dirixido ao bailarino que quedaba plantado e con cara de ferreiro. Lidar polo baile agarrado (unha das máis fermosas angueiras que pode realizar o ser humano) paréceme lóxico, pero un combate entre puxilistas de peso pesado e borrachuzas faltóns quita a gana de troulear.(De Bieito Iglesias:Correo Gallego\nPublicado por Marcos Valcárcel López en 4:35 p. m. 1 comentario:\nTroula O televisor infórmame de que a Comunida...


Catro centros da comarca disporán o vindeiro curso de aulas de emprendemento\nCIFP Rodolfo Ucha\nRedación Ferrol | domingo, 4 de julio de 2021, 07:20\nUn total de 22 centros galegos con ensinanzas de Formación Profesional incorporarán o vindeiro ano aulas de emprendemento. Trátase dunha nova iniciativa coa que a Consellería de Educación quere “dar valor engadido á formación dos estudantes”, favorecendo ademais que o alumnado poida poñer en marcha as súas propias ideas de empresa. Na comarca de Ferrolterra, serán catro os centros beneficiados da convocatoria: os centros integrados de FP Rodolfo Ucha Piñeiro, Leixa e Fraga do Eume e o IES Terra de Trasancos de Narón.\nCon esta iniciativa, o goberno galego afonda ademais “na súa aposta por estreitar o vínculo entre a Formación Profesional e a empresa, como vía para dar un valor engadido á preparación que os estudantes acadan nos ciclos formativos, así como mecanismo de retroalimentación entre o sistema educativo e o produtivo”, indican fontes do goberno galego.\nNas devanditas aulas de emprendemnto desenvolveranse actividades en estreita relación coa rede de viveiros do programa EduEmprende, como espazos de emprendemento asociados aos viveiros da rede.\nEstas actuacións, din desde a Consellería de Educación, permitirán que o alumnado destes centros conten cun soporte administrativo, técnico e de infraestruturas nas primeiras fases dun proxecto emprendedor, similar ao dun marco de desenvolvemento dunha startup. “Para iso, os centros participantes proporcionarán ao alumnado a través desta iniciativa un sistema de orientación, guía e titorización das ideas emprendedoras achegadas polo propio alumnado, en particular o que está próximo a rematar os seus estudos.\nSe o proxecto acadase un nivel de madurez suficiente para a súa posta en marcha e requerise dun espazo para o seu desenvolvemento, “desde a aula faranse as xestións necesarias para a súa integración nun viveiro da rede existente en centros”, explican. Tamén se desenvolverá formación para o fomento das habilidades e competencias para o fomento do emprendemento.\nFerrol emprendemento Rodolfo Ucha Piñeiro Leixa e Fraga Trasancos EduEmprende


Dobre representación burelista no Campionato Nacional de Seleccións de Oropesa (5-7 de abril)\nGalicia acudirá ao Campionato Nacional de Seleccións de Oropesa (5-7 de abril), con dobre representación burelista, o infantil Noé Cabana e o o cadete Cristian García.\nO combinado irmandiño cadete disputará o pase á final en Benicasim no Grupo B, con Castela A Mancha e a anfitrioa, Valencia. O Grupo A estará integrado por Murcia, Estremadura e Andalucía.\nA selección infantil, no Grupo A, medirase a Murcia e Castela A Mancha en Oropesa. Valencia, Estremadura e Andalucía enfrontaranse no outro grupo.\nA final, entre os campións, será o domingo 7 en Ciutat Esport.\n17.30 horas: Valencia-Galicia (Cadete)-Benicasim\n18.00 horas: Castela A Mancha-Galicia (Infantil)-Oropesa\n10.00 horas: Perdedor Castela/Galicia-Murcia (Infantil)-Oropesa\n11.30 horas: Perdedor Valencia/Galicia-Castela A Mancha (Cadete)-Benicasim\n17.00 horas: Murcia-Gañador Castela/Galicia (Infantil)-Oropesa\n18.30 horas: Castela A Mancha-Gañador Valencia/Galicia (Cadete)-Benicasim\n10.15 horas: Final Infantil\n12.00 horas: Final Cadete


Investigado un veciño de Noia por falsidade documental ao ter unha embarcación sen documentación – O Barbanza\nInvestigado un veciño de Noia por falsidade documental ao ter unha embarcación sen documentación\nA Patrulla Fiscal e de Fronteiras ( Pafif) de Garda Civil da localidade coruñesa de Noia investigou a un veciño deste municipio como presunto autor dun delito de falsidade documental por ter unha embarcación sen documentación e identificala cos papeis doutra.\nSegundo informou o Instituto Armado, os feitos sucederon cando unha patrulla realizaba un servizo de vixilancia de portos e os seus compoñentes observaron no peirao de Testal unha embarcación amarrada á rampla, “lugar non habitual para a atracada deste tipo de barcos”.\nAnte o “inusual da localización”, indican as mesmas fontes, os gardas civís solicitaron á persoa que se atopaba a bordo a documentación da embarcación. Este individuo alegou “razóns incongruentes” sobre a mesma, cuxo motor carece do número de serie acuñado.\nPor iso, a Garda Civil procedeu a consultar os datos coa Delegación da Capitanía Marítima de Noia. Así, constatou que o folio que exhibía corresponde a outra embarcación amarrada no porto de Meira na localidade de Moaña (Pontevedra), mentres a inspeccionada carece de calquera tipo de documentación.\nAnte a imposibilidade do dono de achegar ningún documento acreditativo da embarcación, a Garda Civil procedeu á investigación deste home como presunto autor dun delito de falsidade documental tipificado en artigo 392.1 do Código penal.


O Consorcio financiará con 50.000 euros o cambio da sinaléctica do aeroporto para darlle o nome de Rosalía de Castro\nO Consorcio de Santiago celebrou esta mañá a súa Comisión Executiva, presidida polo alcalde da cidade e presidente do organismo interadministrativo, Martiño Noriega. Na xuntanza aprobáronse varios asuntos de trámite ordinario. E, ademais, avanzouse nas principais liñas e proxectos que integrarán o presuposto do vindeiro ano, contando coas mesmas aportacións que as do presente exercicio por parte das tres administracións, que suman un importe global lixeiramente superior aos 9 millóns de euros, aínda que...\nA reurbanización de Rapa da Folla estará executada antes de que acabe o ano\nO concelleiro de Medio Rural, Obras e Mantemento para o Equilibrio Territorial deu conta hoxe do inicio inminente de varias actuacións, que viñan sendo moi demandadas pola cidadanía. Entre elas, Rafael Peña referiuse á reurbanización de Rapa da Folla e á actuación para a mellora da seguridade viaria na Cañoteira de Meixonfrío.\nA campaña "En negro contra as violencias" chega ao Parlamento Europeo\nA concelleira de Igualdade, Desenvolvemento Económico e Turismo, Marta Lois, presentou esta mañá na Comisión de Dereitos da Muller e Igualdade de Xénero (FEMM) do Parlamento Europeo a campaña Galicia en negro contra as violencias machistas. Marta Lois e o resto da delegación galega desprazada a Bruxelas foron recibidos pola presidenta e o vicepresidente da Comisión de Igualdade, a lituana Vilija Blonkeviciute e o portugués Joao Pimenta.\nO retorno dos mellores Philippe Garrel e Joaquin Phoenix protagoniza a carteleira deste mércores no festival Cineuropa


Por Miriam Perez Alvarez hace 2890 días\nORIXEN DA WEBQUEST\nEn internet, circula gran cantidade de información. A menudo, non sabemos distinguir se esa información é veraz ou non: as páxinas web carecen de autoría, data de actualización ou fundamentos teórico reseñables. Isto fai da rede un recurso deficitario para o ámbito educativo.\nPara solventar este problema nacen as Webquest en 1995 da man de Bernie Dodge. Este profesor de maxisterio da Universidade de San Diego fai que os seus alumnos busquen, recopilen e reelaboren información sobre o uso didáctico dunha aplicación informática. Tras a sesión de clase comproba que o uso da informática nas aulas cambia a forma de ensinar e que desenvolve procesos cognitivos de alto nivel nos alumnos.\nDe esta forma, Dodge formaliza unha estrucutra base a seguir nas Webquest: introducir a clase na situación, facer grupos, dar fontes de información relevantes, e explicar os pasos a seguir. Desde entonces nacen unha serie de proxectos ideados por profesionales da educación entre os que destacamos a webquest "Hello Dolly" ou Searching for China de Tom March, que tamén colabora con Dodge.\n2. CONCEPTO DE WEBQUEST\nAs Webquest están fundamentadas no Construccionismo. Esta, é unha teoría da aprendizaxe fundamentada por Seymour Papert que destaca a importancia da acción ou o papel activo do alumno no proceso de ensino-aprendizaxe. Nesta liña, dice que para que se de o aprendizaxe, o coñecemento debe ser construidoou reconstruído polo suxeito a través da acción\n- A CORTO PLAZO: con unha duración dunha sesión de clase (2 ou 3 horas).\n- A LARGO PLAZO: con unha duración de un mes ou máis, polo que o proxecto de investigación é máis profundo.\nTodas as webquest se dividen nos seguintes apartados:\n5. VALORACIÓN PERSONAL E PROXECCIÓN PROFESIONAL.\nUnha Webquest ofrece ó estudiante unha meta a alcanzar. Por iso, non se trata de adquirir uns coñecementos que lle veñen dados; senon que consiste en que o alumno xenera o seu propio proceso de aprendizaxe mediante a investigación e reflexión dos resultados e conclusións as que chegou.\nAdemáis o modelo de webquest é adaptable a tódalas materias e ó mesmo tempo, podes traballar varias materias, polo que se convirte nunha ferramenta interdisciplinar na que se rompe a antiga concepción de encaixonar o coñecemento.\nAs webquest tratan temas relevantes, reales, da nosa vida cotiá, da actualidade ou de hitos históricos, ante todo que produzan curiosidade e interese por parte dos alumnos. Así, das resposta a problemas aplicando coñecementos teóricos das distintas materias escolares. Persoalmente, opino que isto serve para mitigar a famosa pregunta que todos formulamos alguha vez en matemáticas: pero...as matrices/ os logaritmos/ as funcións..., ¿para que sirven?\nVexo as webquest como unidades didácticas interactivas das que podes exprimir todo os coñecementos que necesites para chegar a meta que son os resultados ou conclusións acadados, é dicir, a dúbida que queríamos responder. Penso que é fundamental marcar esa meta, saber PARA QUÉ se fai o que se fai, ter unha motivación ou incentivo para a mellor adquisición de coñecemento e para saber aplicalo a futuras preguntas.\nOutros contidos dados en clase cos que relaciono as webquest son: Squeak Etoys, Jclick, ferramentas multidisciplinares que motivan o alumno a aprender.\nA continuación deixo aquí un video dunha entrevista a Bernie Dodge:


Luis Arana - Wikipedia, a enciclopedia libre\nLuis Arana Goiri, nado en Bilbao o 25 de agosto de 1862 e finado en Santurtzi o 1 de xuño de 1951, foi un político nacionalista vasco fundador do PNV xunto co seu irmán Sabino Arana. Presidente do PNV en 1911-1916, 1922-1930 (Aberri), 1932-1933.\n25 de agosto de 1862\n1 de xuño de 1951\nSabino Arana Goiri e Paulina Arana Goiri\n2 Inicios do nacionalismo vasco moderno\n3 O PNV tras a morte de Sabino Arana\n4 Aberri e Comuñón Nacionalista Vasca\n5 A Segunda República\nNaceu no seo dunha familia empresaria do elizate de Abando, tivo oito irmáns, dous dos cales morreron ao pouco de nacer. Viviu na casa situada na rúa Ibáñez, 10 desta localidade que o seu pai mandou construír en 1857 (actual Sabin-etxea). Luís iniciou os seus estudos de arquitectura en Madrid (1881-1882), pero á morte do seu pai en 1883, a familia trasladouse a Barcelona onde continuaría estudando ata que en 1888 regresaron todos a Biscaia á morte da nai.\nDebido ás ideas carlistas do seu pai, a súa familia cruzou a fronteira cara ao exilio en 1873, permanecendo en Baiona (Francia) (1873-74) e en Saint-Jean-de-Luz ata 1876, ano no que regresaron a Abando.\nSegundo relata o propio Sabino Arana, durante unha viaxe de Luís Arana en 1882, un santanderino comentoulle, ao ver que levaba unha insignia fuerista:\nPois mira, iso non cho entendo ben. Se os biscaíños sodes españois e a vosa Patria é España, non sei como queredes gozar duns foros que os demais españois non teñen e eludir obrigacións que a todos os españois deben comprender por igual ante a Patria común. Gozando dos foros non servides no exército español, nin contribuídes con diñeiro ao Tesouro da Patria. Non sodes bos españois...\nAdmitindo como gran verdade o manifestado polo santanderino, Luis cuestionouse se era español ou só biscaíño, considerando que a súa opción era a segunda. Comentou o seu descubrimento co seu irmán Sabino, que por entón se achaba en casa convalecente de tise e proclamábase carlista. Sabino chegou á mesma conclusión que o seu irmán, polo que empezou a estudar éuscaro cun dicionario.\nInicios do nacionalismo vasco modernoEditar\nA partir da súa volta a Biscaia, os dous irmáns inician un duro labor político de expansión da súa ideoloxía debido ás condicións pouco democráticas da época, que dá comezo co chamado "Xuramento de Larrazabal".\nExemplo do seu difícil labor foi o encarceramento dos irmáns Arana e dos seus principais simpatizantes; o 31 de xullo de 1895 constitúese no "Euskeldun Batzokija" a organización rexional de Biscaia do PNV (B.B.B.), baixo a presidencia de Sabino, e Luis é elixido vicepresidente, pero o 12 de setembro por orde gobernativa pechou o centro e encarcerouse a súa Xunta Directiva. Luis saíu do cárcere o 17 de setembro xunto con Ramón Menchaca e Antonio Elexpuru, pagando cada un unha fianza de 5.000 pesetas, pero o seu irmán Sabino continúa encerrado, pois a el impuxéranlle unha fianza de 50.000 pesetas. Estas cantidades fóronlles devoltas o 14 de decembro.\nFundan o Partido Nacionalista Vasco (EAJ-PNV) e as súas sedes sociais, redactan estatutos de sociedades, fundan editoriais e periódicos.\nA devandita actividade incesante é produto da crenza de que a sociedade vasca estaba próxima a desaparecer, como xa anunciaba Unamuno, debido, entre outros factores, á inmigración española causada pola revolución industrial, que multiplicara ata por sete as poboacións dalgúns municipios vascos, difundindo unha cultura que consideraban estraña e oposta á xenuinamente vasca.\nNos seus primeiros inicios, a ideoloxía nacionalista que propugnaban estaba moi influenciada polo catolicismo radical como reflicte o lema acrónimo "JEL" (Deus e Leis Vellas) que crearon para o PNV.\nUnha das intervencións máis destacadas de Luis Arana foi no deseño dos símbolos aínda actuais do nacionalismo vasco moderno como a ikurriña, que deseñou Luís Arana seguindo as ideas de Sabino e que é a actual bandeira oficial do País Vasco desde que foi adoptada oficialmente polo Goberno Vasco republicano o 19 de outubro de 1936 e posteriormente polo seu Estatuto de Autonomía.\nO partido recibe en 1898 a incorporación fundamental dos fueristas chamados "euskalherríacos" liderado polo naviero vizcaino Ramón da Sota, unha das maiores fortunas de España nese momento.\nEn xaneiro de 1900, Luis comeza a residir en Ustariz e debido a este cambio de residencia dimite dos seus cargos, sendo substituído en 1901 na presidencia do BBB por Angel de Zabala.\nEn 1902 intervén no intento de envío por parte do seu irmán Sabino dun telegrama de felicitación ao presidente norteamericano Theodore Roosevelt con motivo da concesión por parte dos EUA da independencia a Cuba. Sendo esta a razón pola que Sabino, que se atopaba encarcerado, é novamente procesado e os concelleiros bilbaínos do PNV son retirados das súas funcións por feitos similares.\nO PNV tras a morte de Sabino AranaEditar\nTras a morte de Sabino Arana, a presidencia do BBB de 1903 a 1906 correspondeu Aingeru Zabala Ozamiz e desde 1906 a 1908 a unha xunta formada por Santiago Alda, Alipio Larrauri, Antonio Arroio, Vicente Larrinaga e Eduardo Arriaga.\nEn 1906, o PNV celebraría a primeira Asemblea Nacional de Partido, e publicou a súa ideoloxía básica nun manifesto, vixente ata 1966, no que expuña abertamente a anulación da lei francesa de 1789 e a española de 1839, reivindicando as leis forais e a unificación vasca.\nO 4 de agosto de 1908 Luís Arana é elixido presidente da xa constituída asemblea nacional do EAJ/PNV, cargo que desempeña ata ser expulsado a finais de 1915, sendo substituído por Ramón Bikuña, entre outros motivos pola bancarrota do partido.\nNesa época Luís Arana resucitou o "Euzkaldun Batzokija", reeditou "Bizkaitarra" e creou en 1911 o sindicato do partido "Solidariedade de Traballadores" (ELA-STV), co fin de defender os dereitos dos obreiros nacionalistas e evitar que se integrasen nos sindicatos socialistas que ata entón patrimonializaban este sector.\nAberri e Comuñón Nacionalista VascaEditar\nNesta época prodúcense disensións internas no PNV, pois, coincidindo coa diferenza de posturas na Primeira Guerra Mundial e supeditando o independentismo inicial a posturas máis pragmáticas, xurdiu unha vertente autonomista do sector moderado maioritario liderado por Kizkitza e Ramón da Sota, pasando a chamarse o PNV desde 1916 "Comuñón Nacionalista Vasca" (CNV).\nA pesar do éxito nacionalista nas eleccións de 1917, que iniciaban unha breve hexemonía nacionalista e que auguraban a próxima creación dun Estatuto Vasco, socialistas e monárquicos axuntan forzas para desbancar aos nacionalistas.\nDoutra parte, o sector máis novo chamado "Aberri" (por ser este o nome do xornal que difundía a súa ideoloxía) liderado por Eli Gallastegi e Manu Egileor reivindica a ideoloxía aranista pura e refunda o PNV.\nNas eleccións celebradas no mes de febreiro de 1922, "Aberri" obtivo no Concello de Bilbao nove concelleiros, mentres que CNV só conseguiu catro.\nPero desde 1923 e ata 1930, a ditadura española do xeneral Miguel Primo de Rivera suspendeu os partidos políticos, as súas sedes, periódicos e os dirixentes do PNV marcharon ao exilio.\nMentres que Luís Arana preside "Aberri" de 1922 a 1930 (e brevemente Ceferino de Jemein), Ignacio Rotaeche preside "Comuñón Nacionalista Vasca" (CNV) desde 1920.\nCo fin da ditadura en 1930, as dúas tendencias se reunifican o 16 de novembro no PNV baixo a dirección de Ramón Bikuña, que apostaría decisivamente por ter un Estatuto Vasco.\nNon todas as posturas estiveron de acordo coa unificación do PNV e, por iso, escíndese un sector aconfesional e republicano que funda Acción Nacionalista Vasca (ANV).\nA Segunda RepúblicaEditar\nA Segunda República proclamouse o 14 de abril de 1931 e supuxo a volta dos partidos políticos. Luís Arana é nomeado presidente do PNV de novo en 1932 ata 1933, cando é substituído na presidencia do PNV por Jesús Doxandabaratz.\nDurante o seu mandato se reacondicionou a casa natal dos Arana, chamada Sabin Etxea, para as oficinas da delegación provincial de Biscaia (BBB) do PNV, inaugurándose oficialmente o 26 de marzo de 1932, sendo Luís Arana o encargado de izar a ikurriña que el deseñase. Ao día seguinte, 27 de marzo de 1932, domingo de Resurrección, celebrouse en Bilbao o primeiro Aberri Eguna. Tamén apostou en unión cos carlistas por un Estatuto Vasco.\nLuís Arana e o sector que el encabezaba mantiveron unha dura polémica co resto dos dirixentes nacionalistas (Irujo, Aguirre etc.) debido a que consideraba que a ikurriña bicrucífera actual, deseñada polos irmáns Arana e que nese momento fora adoptada universalmente como símbolo do nacionalismo vasco, debía ser barrada, xa que a bicrucífera fora creada só para Biscaia. Este motivo precipitou o apartamento voluntario de Luís Arana do partido, engadindo ademais, segundo o historiador Stanley G. Payne, o feito de representar unha postura minoritaria na pugna entre autonomistas e estatutarios.\nNa República, o PNV, recoñecido pola Igrexa como partido católico, recibe o apoio da dereita e aínda que non participa nas revoltas da época, tan graves noutras rexións, sufriu, a pesar de todo, represión política, realizándose clausuras de locais do PNV durante 1933 e 1934, o que ao cabo lle conduciría a apoiar a lexitimidade do Goberno republicano. A iso engádese que o Goberno republicano permitiríalle lograr o seu ansiado Estatuto Vasco, que foi maioritariamente referendado, aínda que non incluía a Navarra pola oposición dos carlistas navarros no último momento.\nDurante a Guerra Civil (1936-1939) Luís Arana situouse en contra da intervención do Goberno Vasco, porque inicialmente tanto republicanos como nacionais mostráronse pouco dispostos a conceder a autonomía vasca, sendo tamén contrario a que en devandito Goberno désese entrada a partidos non nacionalistas.\n↑ "No hemos escrito una historia oficial del PNV, sino una historia académica"\n↑ Centro de actividad política: El Secretariado General Vasco.\n↑ "Manuel de Irujo sin florituras" Conversación mantida en 1975 con Manuel de Irujo por Iñaki Anasagasti (en castelán).\nTraído desde "https://gl.wikipedia.org/w/index.php?title=Luis_Arana&oldid=5458779"\nÚltima edición o 17 de maio de 2020 ás 15:21\nA última edición desta páxina foi o 17 de maio de 2020 ás 15:21.


As TICs na Terceira Idade\nPor Marta hace 534 días\nFacendo unha referencia ao proxecto (Des)conectad@s de Yolanda Rial e meu, gustaríame facer unha reflexión acerca do emprego das novas tecnoloxías na terceira idade.\nComo ben vos contei, realicei as prácticas en ATEGAL, unha Asociación Cultural Galega de Formación Permanente de Adultos. En dito centro, as novas tecnoloxías estaban completamente integradas no centro, polo que non detectábamos ningún tipo de necesidade aparente. En ATEGAL contan con clases de informática en diferentes niveis, clases de Smartphone e tabletas, e o proxecto NeuronUp, que consiste na estimulación cognitiva coa axuda das TICs.\nDebido a que non atopábamos ningunha necesidade, cambiamos de centro, e escollemos un centro social de maiores dun concello rural do interior de Galicia, cuxa poboación é maioritariamente envellecida. En dito centro contaban con clases de informática, pero considerábamos que as necesidades non estaban cubertas.\nPara a realización do proxecto, escollemos o modelo relacional, porque consideramos que é o máis axeitado, xa que concibe a tecnoloxía como unha práctica social e cultural que implica novas maneiras de relacionarse. A unión da tecnoloxía e persoas, coñecementos, métodos, ferramentas e organización, existindo unha especie de feedback entre estes elementos.\nO envellecemento da poboación é un feito real. O aumento da esperanza e vida, acoutamento da vida laboral e a xubilación anticipada son as razóns principais para o crecemento deste sector. Co auxe das novas tecnoloxías, o distanciamento deste sector coa sociedade parece aínda maior.\nO distanciamento deste colectivo coas tecnoloxías, pode deberse a que descoñecen a utilidade destes dispositivos, a complexidade no emprego por medo a que poden meter a pata a hora de usalas, o prezo das novas tecnoloxías que pode resultar dificultoso, así como a exclusión da terceira idade na sociedade de consumo, na cal non se fomenta que estes produtos tamén van dirixidos a este colectivo, xerándolle deste modo un sentimento de indiferenza e desinterese cara ditos produtos.\nAs persoas maiores teñen que facer un esforzo maior que o resto da sociedade para adaptarse e evolucionar ao mesmo ritmo que a tecnoloxía. Deben formar parte do presente dunha maneira máis activa e visible, xa que ao sacar un maior partido as novas tecnoloxías son un dos sectores que máis beneficios obteñen:\nSuperan os prexuízos: desta maneira demostran a sociedade que a terceira idade non é sinónimo de pasado e impide que non se aparten da vida social ao sentirse inútiles.\nMelloran a súa calidade de vida: a tecnoloxía tamén é útil para as necesidades que poidan ter.\nManteñen e amplían a súa rede de relacións: o emprego da telefonía móbil, e ferramentas como o correo electrónico e a mensaxería instantánea, axilizan a comunicación cos demais.\nFortalecen a súa independencia: tecnoloxías como Internet favorecen a súa autonomía como persoas independentes.\nManterse máis activos e saudables: a saúde componse do equilibro físico, psíquico e mental, polo que a aprendizaxe de novas tecnoloxías estimula a actividade mental das persoas maiores.\nNos tempos nos que vivimos, esquecémonos de que os maiores son a base sobre a que estamos camiñando.\nCátedra Telefónica (2017). Las personas mayores y el uso de la nueva tecnología. Revista para Mayores QMayor. Recuperado de: https://www.qmayor.com/video/publicidad-mayores/


Casar con máscara een pandemia - Faro de Vigo\nCasar con máscara een pandemia\nA gran maioría das parellas da bisbarra aprazaron as súas vodas ao ano que vén\nverónica palleiro [Ponteareas]\n17·10·20 | 08:53\nA pandemia da Covid-19 obrigounos a todas e todos a refacer moitos dos nosos plans, no entón presente máis inmediato (mediados de marzo) e tamén máis a longo prazo. Incluso paralizou cambios importantes nas nosas vidas persoais como é o de mudar de estado civil.\nMoitas parellas que tardaran en decidir a mellor data para celebrar a súa voda, viron como o seu plan inicial, a súa lista de invitados ou a súa viaxe de lúa de mel, se esfumaban.\nCada parella encarou a situación de maneira distinta. Algunhas pospuxeron o enlace o menor tempo posible, moitas foron as que decidiron aprazar o casamento para o vindeiro ano a espera de que a crise sanitaria mellore e unha minoría optaron por anulala, polo momento, a espera dun mellor contexto para festexar a súa unión.\nA delicada saúde dos seus pais foi o que levou a Dominica González, da parroquia de Sobrada, en Tomiño, a non agardar máis para contraer matrimonio co portugués Marco Filipe Malheiro e casar o pasado 29 de agosto.\nNunha cerimonia civil, dirixida por un concelleiro do goberno tomiñés no xardín nun restaurante en Tebra, casaron acompañados dos seus fillos, que exerceron de padriños.\nTer que levar a máscara non foi un problema aínda que Dominica recoñece que, en pleno agosto, "foi un pouco asfixiante pola calor que fixo". Os invitados ao banquete respectaron as normas e levárona posta incluso no baile "onde peor se levou" recorda Dominica. Ela e Marco e os padriños, ao ser conviventes, puideron quitar a máscara con tranquilidade tanto para as fotos como no xantar. "Tratei de organizar as mesas por familias e por iso as mesas foron de distintos tamaños, de 5, 7 ou 10 invitados" explica.\nDominica e Marco foron unha das moitas parellas que tiveron que renunciar a ter presentes nese día a moitos familiares residentes no estranxeiro e contar unicamente con 70 invitados. "Temos parentes en Canadá, América, Alemaña... e chamámolos para explicarlles a situación e entendérono perfectamente, de feito moitos xa non poderían nin viaxar" relata Dominica, feliz por ter cumprido o soño de casar ante a súa nai e o seu pai.\nSen abrazos nin bicos\nNas vodas que se celebraron na bisbarra nos últimos meses non houbo por suposto, nin bicos nin abrazos cos invitados unha vez que os noivos dixeron "si quero". Os asistentes tiveron que conformarse con darlle os parabéns lanzándolles arroz ou pétalos de flores. Tamén as miradas e os aplausos substituíron ás apertas, por iso son agora nas vodas da Covid-19, máis intensos ca nunca.\nLevantar os panos de mesa para facelos xirar durante o banquete tamén se mantén en moitas das vodas máis recentes, ao igual que o reparto de agasallos aos invitados, aínda que se entregan e reciben coa máscara posta e con xel hidroalcólico a man para empregalo tras o intercambio.\nAs denominadas "barras libres" durante o baile tamén deixaron de ser como no pasado. "Agora as persoas piden a consumición e vana tomar á mesa e tamén se sitúa en posición oposta á pista de baile, ao contrario que se facía antes" explica José Fernández, vicepresidente da Asociación de profesionales de Galicia de bodas y eventos (Aprogabe") e xerente do restaurante Manolo, no Porriño.\nEn Salvaterra de Miño casou o pasado 27 de setembro César e Magalí. Despois de 16 anos xuntos contraeron matrimonio o mesmo día que bautizaron á súa filla. "Dixemos ou casamos agora ou xa non o facemos máis, p0rque levamos 16 anos xuntos, así que ou o faciamos co bautizo da nena ou xa despois non o faríamos" explica César. Casounos a alcaldesa de Salvaterra, Marta Valcárcel, no salón de plenos. "Celebrámolo nun restaurante pero nun comedor só para nós, eramos 17 persoas, foi unha voda minimalista" explica César, quen asegura que a voda non supuxo ningún risco para a saúde. "Iso tiñámolo claro, pensando especialmente na nosa filla de tres meses, por iso na voda e na comida só estiveron persoas que xa estiveran anteriormente con nós, no xardín da nosa casa, así que xa eran contactos habituais cos que comemos calquera outro día" relata César.\nAo estilo Ibiza\nEn Gondomar, Mónica Araceli e Diego Barros decidíronse a celebrar unha voda ibicenca o pasado 12 de setembro. "A voda estaba prevista para o 16 de maio e aprazámola para o 12 de setembro" explica Mónica.\nAs previsións, agora sabemos que certeiras, de que a situación sanitaria por mor da Covid-19 ía empeorar neste outono levaron a esta parella a non pospor máis a súa voda. "Pensamos que a cousa ía pórse peor e que nos confinarían de novo, así que como o meu sogro ten 87 anos, non quixemos agardar máis" explica Mónica, moi satisfeita co desenvolvemento do enlace.\nA cerimonia e o banquete celebrouse nun restaurante en Gondomar. Foi o propio alcalde, Francisco Ferreira, quen dirixiu o casamento. Á voda asistiron 30 persoas. "Estaba previsto que foran moitos máis pero pola situación non puideron vir" explica Mónica, en alusión aos familiares que teñen en Uruguai, Mallorca ou A Coruña.\nMentres que nas primeiras vodas da "nova normalidade" levar a máscara posta en eventos públicos con fotógrafo causaba certo rexeitamento, nas máis recentes este elemento de protección anticovid xa é un complemento habitual e por iso non supón un problema. De feito moitos dos invitados, especialmente as mulleres, optan en moitas ocasións por escoller unha máscara que lle combina coa vestimenta.\nNa voda de Diego e Mónica, en Gondomar, os invitados acudiron vestidos de branco, sendo tamén a maioría das máscaras desa mesma cor. As mesas no restaurante estiveron colocadas a distancia e non faltou o baile, dirixido por un trío musical que, ademais de animar a festa coa música, se encargaba de lembrarlle aos invitados a necesidade de por a máscara cada vez que se levantasen das súas cadeiras ou entre prato e prato.\n"Fixo moita calor e coa máscara levábase peor pero os invitados bailaron igual, fixemos fotos igual e estamos finalmente casados" explica Mónica.\nEn Nigrán tamén casou o pasado 3 de outubro Moncho. Foi unha cerimonia civil que dirixiu o alcalde de Nigrán, Juan González. Precisamente, pola situación de pandemia actual non puideron asistir familiares de Madrid que seguiron o casamento en directo a través do teléfono móbil.\nReto para a hostalería\nMultitude de cambios tiveron que facer os restaurantes especializados en grandes eventos como son as vodas. E esas modificacións non son definitivas, senón que poden ir variándose no tempo segundo o requira a situación epidemiolóxica.\nMariqui González é a xerente do Pazo de Cea, en Nigrán, que se adaptou, por suposto, á nova normativa pero tamén aos desexos dos noivos para que, dentro das irremediables restricións, tiveran a voda máis semellante á dos seus soños. "Mentres que antes se creaban espazos pensados para que os asistentes á voda estiveran xuntos, agora búscase todo o contrario, espazos abertos e, a ser posible, ao aire libre" explica Mariqui, quen despois de ter presenciado infinidade de vodas, asegura que os casamentos que se levan celebrado nas últimas semanas e meses "son aínda máis bonitas" ao estaren cargadas de emotividade polo contexto no que se celebran. As parellas que casan en plena pandemia a pesar das restricións fano porque realmente están convencidos de querer facelo e ter que facelo con máscara, con limitacións para expresar a súa felicidade e con menos invitados dos que lles gustaría non son motivos dabondo para suspendela.\n"Algunhas das vodas celebráronse igualmente este verán na data que estaba prevista pero a gran maioría pospuxéronse para o ano que vén, coa esperanza de que todo mellore" explica José Fernández, de Aprogabe.\nO sector dedicado ás vodas e celebracións ten as súas expectativas no 2021 tendo en conta que os vindeiros meses xa son de "tempada baixa" para os casamentos. "Non se anularon practicamente vodas, salvo algunha excepción por casos particulares, a gran maioría aprazáronse e agardamos que se celebren o ano que vén " explica Fernández.


Trasladada en helicóptero unha muller que foi atopada flotando na auga, nunha Praia de Cangas | Noticias Vigo\nPublicado por Serafin Valladares Guimerans o día 28/08/2019 na sección de Cangas,Galicia,Sucesos\nUn helicóptero trasladou esta tarde a unha muller que foi atopada flotando na auga, ao final da Praia de Vilariño, en Aldán.\nSucedeu ao fío das 15 :45 horas cando, a esa hora, un particular chamou ao 112 Galicia para comunicar o achado. A partir de aí, os profesionais do Centro Integrado de Atención ás Emerxencias (CIAE) 112 Galicia puxeron os feitos de inmediato en coñecemento do persoal de Salvamento Marítimo, do Servizo de GardaCostas de Galicia e dos Servizos Sanitarios de Urxencia de Galicia-061. Do mesmo xeito, alertaron aos axentes da Garda Civil, Policía Local e aos membros do Servizo Municipal de Protección Civil da localidade.\nSegundo a información facilitada ao 112 Galicia, por parte do alertante, unha persoa particular que se atopaba no lugar foi quen sacou á muller da auga, que tras ser reanimada na mesma Praia, foi evacuada polo persoal sanitario na aeronave ata o Hospital Álvaro Cunqueiro de Vigo.


A DXT desenvolverá unha nova campaña especial de vixilancia do transporte escolar a próxima semana - ValmiñorTV\nInicioGALEGOA DXT desenvolverá unha nova campaña especial de vixilancia do transporte escolar a próxima semana\nA Dirección Xeral de Tráfico (DXT) poñerá en marcha desde o vindeiro luns día 19 de febreiro ata o venres, día 23, unha campaña especial de vixilancia do transporte escolar. Durante estes cinco días, os axentes da Agrupación de Tráfico da Garda Civil intensificarán os controis preventivos para comprobar que tanto autobuses como condutores cumpran coa normativa, que inclúe, entre outras obrigacións, a necesidade de que os menores vaian acompañados por unha persoa debidamente cualificada nos desprazamentos.\nEsta campaña especial da DXT ten unha transcendencia moi importante en Galicia debido á gran extensión de rutas de transporte escolar existentes na Comunidade.\nA vixilancia desenvolverase tanto en vías urbanas como en estradas convencionais. Destacar que a importancia do transporte escolar en zona urbana, fundamentalmente en determinados lugares onde existe concentración de colexios, fai que a participación dos Concellos nesta campaña teña unha relevancia extraordinaria.\nO obxectivo é concienciar a pais, responsables educativos e condutores de autobuses da necesidade de cumprir as normas establecidas con respecto a este tipo de transporte, entre as que destaca a importancia de usar os cintos de seguridade e o perigo de estar de pé mentres o vehículo está a circular.\nRealizaranse controis de carácter administrativo sobre as autorizacións e documentos que deben ter devanditos vehículos para a correcta prestación do servizo. Tamén se verificará que as condicións técnicas e elementos de seguridade do vehículo son os que esixe a normativa, así como os requisitos especiais que debe cumprir o propio condutor, como son o permiso de condución e os tempos de descanso. Entre as condicións de seguridade que deben cumprir todos os transportes escolares estipúlase a antigüidade máxima dos vehículos destinados a este tipo de pasaxeiros, o seguro de responsabilidade civil ilimitado ou a obrigatoriedade de levar o sinal de transporte escolar.\nPor outra banda, todos os camións e autobuses novos da UE deben contar desde 2013 cun sistema de freado de emerxencia que se active automaticamente cando detecta a posibilidade dunha colisión.\nO alcalde de Nigrán, Juan González, entregou esta mañá ao Concello de Pontevedra as cinco mochilas vibratorias coas que conta de xeito pioneiro en Galicia co obxectivo de que as persoas xordas poidan “sentir” o […]


Presenta as froitas de maneira orixinal | Consumer\nPresenta as froitas de maneira orixinal\nIdeas para mellorar a presentación das froitas e convertelas nunha sobremesa tan sa e colorido como irresistible\nA miúdo, tanto os nenos como os maiores dálles unha pouco preguiza comer froita. Unha das razóns é que con frecuencia se toma ao final das comidas, cando xa se está saciado e non se ten moito apetito. Por iso é recomendable incluír a froita como aperitivo a media mañá ou como unha merenda. O organismo agradecerao e consumirase con máis ganas. Pero isto non significa deixar para comer froita na sobremesa. Para ese momento máis “perezoso”, a clave é presentala de maneira orixinal e colorida, de tal forma que atraia desde o prato.\nAs froitas son fundamentais na dieta dos nenos e, desde logo, na dos adultos. Proporcionan algúns nutrientes case exclusivos -como a vitamina C, só presente en froitas e verduras-, son fonte de fibra e antioxidantes, case non conteñen graxa e axudan a manter unha correcta hidratación (todas teñen un alto contido de auga) e a eliminar o exceso de líquidos e toxinas, dado o seu carácter diurético.\nPara que todos coman froita en casa, empezando polos máis pequenos, os adultos deben predicar co exemplo. Isto é básico: os nenos imitan e queren parecerse aos maiores. Nunha casa onde a froita non forma parte da dieta dos adultos, é moi difícil incluíla na dos menores. Ademais, se comen froita, os maiores farán ben non só aos pequenos, senón tamén a si mesmos. Débese procurar, por outra banda, que as froitas estean visibles na paisaxe cotiá, o cal se pode lograr coa presenza dunha fonte cunha boa variedade na mesa do comedor ou na cociña.\nFroita vistosa: o segredo está en entrar polos ollos\nO que máis lles gusta aos nenos é xogar e, a miúdo, viven o momento da comida como unha interrupción do seu entretemento, que preferirían evitar. Por iso, unha das alternativas é tratar de que a comida tamén teña o seu toque de diversión.\nUnha das maneiras de conseguilo é a través dos cortes das pezas de froita e as posibles combinacións. É moito máis atractivo para o pequeno, e acrecentará as súas ganas para comer, recibir unha fonte multicolor, con anacos de fresa, mazá, laranxa, pexego e kiwi cortados en tamaños e formas similares, que unha soa froita enteira. Outra alternativa é presentar os pedazos de froita nun escarvadentes de madeira, a modo de espeto .\nOs nenos como axudantes necesarios na cociña. Esta colaboración pode lograrse na preparación dos alimentos. Mentres a persoa maior cociña, o menor pode pelar as froitas, organizar a súa presentación ou realizar algunha outra tarefa que non leve riscos. Este contacto e a súa proximidade coa froita axudarán a que aumenten os seus desexos de probala. Tamén se pode incluír ao neno na toma de decisións con preguntas como: “Que comemos hoxe: plátano ou mandarina?“. Isto non só axuda a que senta máis implicado coa froita, e como consecuencia máis propenso a comela, senón que ademais permite coñecer mellor os seus gustos e preferencias.\nCopas de froitas. Prepáranse uns trocitos de froitas dentro dunha copa, vaso ou dentro da propia froita (baleirando unha mazá, utilizando a casca dunhas laranxas, dentro dunha piña ou un melón pequeno, coma se fose unha fonte de servizo).\nEspetos de froitas. Insérese un longo espeto de pau ou de metal en varias froitas peladas e cortadas de forma regular: froita fresca tal cal ou lixeiramente espolvoreada con azucre e nunha tixola antiadherente ao lume medio para que se caramelice a superficie e amórnese lixeiramente o interior.\nFacer formas con cortapastas. Con axuda dun cortapastas con forma de corazón, de flor, de caritas ou figuritas divertidas, córtanse froitas semiduras que poidan aguantar sen romper. Colorido divertimiento e composicións alegres para axudar a que a froita entre polos ollos.\nPaisaxes e animalitos de froitas. Cun pouco de imaxinación e paciencia pódese empregar a froita fresca troceada como composición de paisaxes, árbores, caras riseiras e animalitos. Só necesítase un pouco de creatividade e ganas de pasalo xenial na cociña.\nCombinar as froitas con outros produtos. Non só preséntase a froita dunha maneira orixinal, senón que se mestura con outros produtos para obter resultados novos. Un bo recurso é incluír anacos de froita en leite ou iogur natural. As empresas de produtos lácteos comercializan desde hai tempo este tipo de combinacións. A mazá e algúns queixos, como o brie, tamén dan moi bos resultados. Pódense combinar tostas con finas rodajas de plátano. O único límite márcano a imaxinación e o padal.\nFacer zumes de froitas variadas. Os zumes son outra maneira de consumir froita. Non se aproveitan todas as súas propiedades nutritivas, xa que moitas delas pérdense, sobre todo a fibra. De todos os xeitos, os beneficios son variados: por unha banda, a posibilidade de mesturar zumes de diferentes froitas e probar os resultados máis ricos (isto pode supor a porta de acceso a un tipo de froita que, ao ser a peza enteira, o neno négase a probar) e, por outro, os zumes sacian a sede en épocas calorosas, como alternativa aos refrescos.\nXeados naturais. Aproveitando os zumes de froitas pódense elaborar xeados, tipo polos. Se se quere que teña máis froita, non hai máis que agregar trocitos de froitas naturais para que entre sorbo e sorbo de xeado atópense pedacitos.


ABANCA e a Deputación de Lugo ofrecerán crédito a pemes e familias\nABANCA e a Deputación de Lugo destinarán 37 millóns máis en crédito a pemes e familias a través do Plan Activamos\nÁmbalas entidades renovan o acordo que permitirá inxectar un 20% máis en financiamento en condicións vantaxosas iniciativas orientadas ao desenvolvemento económico e social\nMáis de 1.100 pemes, micropemes e autónomos lucenses beneficiáronse ata a data do programa de financiamento especial, cun importe global de 29,5 millóns\nDe esquerda a dereita, o director territorial de ABANCA en Lugo, Walter Álvarez Álvarez; o presidente da Deputación de Lugo, Darío Campos; o director de Banca Institucional de ABANCA, Santiago Novoa; e María José López Rubal, da área de Negocio Institucional do banco.\nABANCA e a Deputación de Lugo renovaron hoxe o Plan Activamos, unha iniciativa conxunta a través da cal a entidade financeira destinará nun ano 37 millóns de euros en crédito a pemes, autónomos, familias e corporacións locais co obxectivo de impulsar o desenvolvemento económico e social da provincia.\nO presidente da Deputación de Lugo, Darío Campos Conde, e o director de Banca Institucional de ABANCA, Santiago Novoa García, foron os encargados de asinar a renovación do plan, que conta cun importe de financiamento un 20% superior ao comprometido no primeiro convenio de colaboración entre ámbalas entidades, subscrito en xullo de 2014.\nAs liñas de crédito dispoñibles contan cunhas condicións financeiras moi vantaxosas: tipos de xuros por debaixo do mercado –os prezos baixaron con respecto ao primeiro protocolo- e sen bandas de flutuación; cero comisións de apertura, estudo, amortización ou cancelación anticipada; amplos prazos de amortización, e posibilidade de carencia naquellas modalidades nas que o cliente necesita un prazo para situarse en condicións de xerar ingresos.\nO Plan Activamos financia a pemes e autónomos na posta en marcha de proxectos emprendedores, desenvolvemento de novos investimentos, creación de emprego, actuacións de mellora energética nos seus negocios e tamén cobre necesidades de circulante. Para as familias, ABANCA oferta a través deste programa de financiamento préstamos para a dotación de equipamento tecnolóxico, realización de actividades de formación, reformas no fogar que contribúan á mellora da accesibilidade o á eficiencia enerxética, e adquisición de vehículos eficientes. Finalmente, as corporacións locais poden optar no marco deste programa a préstamos para acometer pequenos investimentos municipais e para necesidades de tesourería.\nTrala sinatura do convenio, Darío Campos destacou “a importancia desta colaboración con ABANCA, tendo en conta o peso das pemes e autónomos dentro da nosa provincia, un dos piares indiscutibles da economía, non so en Lugo, senón tamén en Galicia”. Campos Conde valorou que “o caracter social de ABANCA permite ofrecer servizos de calidade aos veciños do rural, en prol da igualdade de oportunidade entre os cidadáns, algo vital para o desenvolvemento da nosa provincia”.\nPola súa banda, Santiago Novoa resaltou o alcance que este programa de apoio financeiro ten no tecido económcio e social da provincia, e agradeceu a colaboración que está a prestar a Deputación de Lugo. “Esta alianza permítenos impulsar o progreso da provincia cun programa exclusivo, con créditos ‘brandos’ para financiar proxectos relacionados co emprendemento, o investimento empresarial, as novas tecnoloxías ou a eficiencia enerxética”, afirmou o directivo de ABANCA.\nNo marco do Plan Activamos, ABANCA leva formalizadas 1.143 operaciones de financiamento na provincia de Lugo, cun importe global de 34 millóns de euros. Pemes, micropemes, comerciantes e autónomos foron os principais beneficiarios do programa, ao concentraren o 97% das operacións e o 87% do financiamento concedido na provincia. En cifras totais, o Plan Activamos apoiou con crédito a 1.104 pequenas empresas e autónomos, que recibiron no seu conxunto 29,5 millóns de euros.\nOs créditos a estes colectivos empresariais destináronse maioritariamente a financiar novos investimentos empresariais e, en menor medida, a atender necesidades de liquidez. O plan tamén favoreceu, a través do financiamento, a posta en marcha de 71 proxectos de emprendedores na provincia. O importe medio do financiamento a pemes e autónomos foi de 29.800 euros.


A Feira do Queixo do Eume e a Mel de Goente cumpre esta fin de semana dez anos - Terrachaxa.com\n10 Out 2018 Actualidade, As Pontes Actualidade, As Pontes\nA Feira do queixo do Eume e da mel de Goente cumpre, esta fin de semana, 10 anos e para celebralo, o Concello das Pontes, en colaboración coa Casa do Mel de Goente e Queserías del Eume, deseñou un programa de actividades no que os pequenos produtores do municipio terán un protagonismo especial.\nA cita, que ten como obxectivo dar a coñecer, promocionar e exaltar dous dos produtos esenciais da gastronomía local pontesa, arrincará, o domingo, 14 de outubro, ás 10:00 horas, na parroquia de Goente, coa apertura dos postos de mel e queixo de produtores locais e artesáns chegados desde distintos puntos de Galicia como Os Ancares, Quiroga ou Viveiro.\nO programa de actividades continuará, ás 12:00 horas, cun obradoiro, de balde, dirixido ós máis pequenos onde aprenderá a elaborar os seus propios queixos, achegándose a todos os pasos precisos na súa fabricación, desde o muxido do leite fresco ata o etiquetado do produto.\nA partir das 12:30 horas comezará a mostra de xantares e unha degustación a cargo de Pata Celta. A través desta actividade o Concello das Pontes, en palabras da concelleira Ana Pena, “quere poñer en valor as potencialidades que os produtos gastronómicos locais teñen na cociña de vangarda, a través da unión da tradición e a innovación, en diferentes propostas culinarias, nas que se amosarán a calidade e versatilidade da mel e o queixo, produtos que conlevan importantes oportunidades económicas para o rural”.\nTras o xantar popular, a partir das 16:30 horas, os asistentes á X Feira do Queixo do Eume e o Mel de Goente, poderán participar nun novo obradoiro de queixo, aberto a todo o público, e ás 17:00 horas, o cómico David Perdomo fará gozar a veciños e visitantes co seu humor cun monólogo no que a ironía e a improvisación serán as grandes protagonistas.\nAsemade, á hora da merenda, os asistentes poderán degustar os freixós elaborados pola asociación de veciños e a xornada rematará ás 19:00 horas coa entrega de diplomas ós participantes da XI Cata de meles das XIX Xornadas Apícolas do Eume e o sorteo de agasallos, tras o que quedará clausurada esta cita gastronómica.\nPor outra banda, durante toda a xornada, haberá diferentes postos de comida, unha gastroneta ofrecerá hamburguesas autóctonas e xeado de mel e, veciños e visitantes poderán facer pequenas compras nos postos de artesanía e produtos ecolóxicos instalados na feira así como participar nun obradoiro de elaboración de candeas.\nA edil, Ana Pena, invita e anima a todos os veciños a “participar nesta nova edición da Feria do Queixo do Eume e da Mel de Goente, gozar dos produtos locais e apoiar, de xeito directo, os pequenos produtores e a un sector da economía local en auxe, no que cada ano xorden novos proxectos empresariais”.\nEtiquetas As PontesFeira do MelFeira do Queixo de EumeGoente\nAnterior A parroquia vilalbesa de Ladra celebra as súas patronais\nSeguinte As festas en Rioaveso serán do 12 ao 14 de outubro


Un documentário da BBC descrebe o que aconteceu na Cataluña desde o 1- O até hoxe | Ollaparo. O universal é o local sen muros off\n1-O Referendo de Autodeterminación en Cataluña, Estado, Movementos sociais, Política\t— 3 Xullo, 2018 at 07:08\nA BBC publicou um documentário sobre a crise em 1º de outubro na Cataluña, do ponto de vista dos repórteres da rede pública británica.\nO relatório explica o contexto e de fundo que levou ao referendo, foi concebido como preparación para o voto e as urnas foran almacenadas en sixilo en Elna. Os autores facen unha recriación na véspera de 1-O, con depoimentos reais de persoas que participaran da preparación. Hai tamén numerosas imaxes dos barullos nos colexios eleitorais, e as gravacións e histórias que explican alguns dos eleitores afectados son deixadas a falar por si. Na altura, o delegado do goberno español na Cataluña, Enric Millo, recebeu xornalistas da BBC e ofereceu seu ponto de vista.\nPorque é que o Goberno, en vez de aceitar a decisión xudicial e cancelar o referendo […] chamou ir às escolas para votar, para protexer as votacións e impedir a acción da polícia xudicial? O expresidente Artur Mas tamén aparece, que explica que ele tentou un pacto fiscal, mas Rajoy non queria falar. Mas alertou que moitas coisas estaban acontecendo na Cataluña e que acontecerian ainda mais. Rajoy ollou para o outro lado, non fixo nada, e a realidade acabou impondo. Mas tamén recoñece a decepción que sentiranantes do silencio das institucións europeias.\nO documentário pasa a explicar o dia de proclamación da independencia unilateral en 27 de outubro, con declaracións da entón Presidenta do Parlament, Carme Forcadell, unha das últimas declaracións feitas aos media antes do aprisionamento. Nun parlamento debe ser posibel falar de todo, especialmente de todo o que interesa aos cidadáns. Non consigo entender que se en calquer lugar da Cataluña podemos falar de independencia, como non seria posibel falar no Parlament? Entón chegaran os aprisionamentos e viaxes sen retorno, as eleicións de 21 de decembro e a formación do novo Govern da Generalitat . Todo iso explicado e documentado no relatório de 23 minutos intitulado Crisis in Catalonia.\nTags AutodeterminaciónCataluñaCatalunhaCatalunyaDereito a decidirRepresión


Primaveras a Cunqueiro | Criticalia\n← O romanceiro galego de Hervella Courel\nAgasallos redelibreiros →\nPrimaveras a Cunqueiro\nPublicado o 20 Decembro 2011 por Armando Requeixo\nTeño para min que unha das máis duradoiras publicacións deste Ano Cunqueiro que xa nos abandona (e que remata simbolicamente este xoves, cando se cumpren, xustamente, os cen anos do nacemento do escritor) ha ser haberá Primavera. catorce poemas. catorce cancións, libro-disco que debemos á voz (no dobre sentido) sempre singular de César Morán Fraga, estudoso da obra do xenial mindoniense dende a primeira hora e musicador exquisito dos seus versos.\nO que haberá Primavera ofrece é un volume no que, tras un breve prólogo do ensaísta-cantautor, se reproducen os poemas-letras dos catorce temas cunqueirianos que este interpreta, acompañados asemade dun texto breve explicativo para cada cántiga.\nCompletando o conxunto dous cds: un recolle as cancións, todas elas poemas musicados de Cunqueiro, agás a primeira delas, escrita polo propio Morán e centrada tamén no mundo creativo do autor de Merlín e familia; o outro cd reproduce integramente a entrevista que o cantante e analista mantivo co de Mondoñedo por volta dos primeiros de 1981, pouco máis dun mes antes do seu pasamento, unha longa conversa de case unha hora de duración onde se repasan decisivos socalcos da biobibliografía do escritor.\nÉme difícil calibrar a excelencia de haberá Primavera, pois seméllame ousado pronunciarme de xeito categórico sobre o (des)acerto musical de Morán. Direi, iso si, que a min me entusiasmaron as versións deste e que considero un mérito ter sido valente na escolla dos textos de partida, que non se conformaron con adaptar a escrita trobadoresca do mindoniense, tan harmónica ela xa en por si, apostando por cantar non poucos poemas de Herba aquí ou acolá que, entendo, houberon resultar ben complexos para arranxar musicalmente, o que é todo un desafío.\nPara esta empresa Morán axudouse dun importante elenco de músicos, mais non esqueceu tampouco as voces, polo que para algún dos temas interpretados pediu a axuda de nomes consagrados como o da cantante Uxía, quen rubrica unha deliciosa versión dos poemas “Cinco fiestras colgadas” e “Pero Meogo no verde prado” xunto ao cantautor de orixe berciana.\nhaberá Primavera, publicado pola Editorial Galaxia con debuxos de Luís Seoane e profusión de tintas e fotografías que fan moi agradable a lectura, é o mellor dos regalos posibles que un amante da literatura de Cunqueiro pode pedir para este nadal. Dío alguén que anda a escribir estas liñas deixándose envisar pola melancolía infinita que zumegan os versos de “Pau Casals en Prada” nas azas galaxes de Morán, que aquí deixo para os máis melómanos.\n[Publicado nos xornais El Ideal Gallego, Diario de Ferrol, Diario de Arousa e Diario de Bergantiños, 18-12-2011]\nEsta entrada foi publicada en Crítica literaria, Poesía galega, Varia e etiquetada Álvaro Cunqueiro, César Morán Fraga, Crítica literaria, Editorial Galaxia, haberá Primavera, Poesía galega, Varia. Garda a ligazón permanente.\nUnha resposta a Primaveras a Cunqueiro\n21 Decembro 2011 ás 8:07 p.m.\nObrigadísimo, Armando, por esa crítica do meu libro-disco! Sei que está feita desde a delectación, desde a emoción lírica e tamén si desde a sabencia máis fonda. O que podo engadir é que o meu traballo tampouco sería posíbel sen toda a paixón acumulada ao longo dos anos. Este incríbel Cunqueiro que a tantos nos une merece todo e muito máis. Unha aperta e até non tardar.


MR404A - Axudas á incorporación de persoas mozas á actividade agraria. - Sede Electrónica - Xunta de Galicia\nMR404A - Axudas á incorporación de persoas mozas á actividade agraria.\nConvocatoria 2020 Prazo pechado: 29/01/2020 - 18/06/2020\nEsta orde ten por obxecto establecer as bases reguladoras para a concesión de axudas e convocar para o ano 2020 as seguintes liñas de axuda incluídas no Programa de desenvolvemento rural de Galicia 2014-2020, en réxime de concorrencia competitiva:\nMedida 6. Desenvolvemento de explotacións agrícolas e empresariais.\n– Submedida 6.1 «Creación de empresas para as persoas agricultoras mozas».\nCalquera persoa que no momento de presentar a solicitude da axuda á primeira instalación teña cumpridos os dezaoito anos e non teña cumpridos máis de corenta anos, conte coa capacitación e a competencia profesionais axeitadas e se estableza nunha explotación agraria por primeira vez como titular desa explotación; poderá establecerse de xeito individual ou xunto con outros agricultores, en calquera forma xurídica.\nAdemais dos requisitos específicos establecidos para cada persoa beneficiaria segundo o tipo de axuda que solicite, todos deben:\n1. Cumprir a condición de persoa agricultora activa no momento da solicitude. No caso de persoas agricultoras mozas, esta condición deberase cumprir dentro dos 18 meses seguintes á concesión da axuda.\nEste requisito non será aplicable as persoas beneficiarias da submedida 6.3.\n2. Dispoñer dunha contabilidade específica Feader.\nRequisitos específicos para este procedemento:\na) Ter entre 18 e 40 anos de idade, ambos incluídos.\nb) Cumprir a condición de persoa agricultora profesional coa execución do plan empresarial.\nc) Posuír o nivel de capacitación profesional suficiente no momento da solicitude da axuda, segundo se establece no Decreto 200/2012, do 4 de outubro, polo que se regula o Rexistro de Explotacións Agrarias de Galicia ou comprometerse a adquirilo nun prazo improrrogable de 36 meses desde a concesión da axuda.\nd) A explotación en que se produce a instalación debe alcanzar, cando finalice o seu plan empresarial, unha renda unitaria de traballo igual ou superior ao 35 % da renda de referencia anual e inferior ao 120 % desta.\nf) Presentar un plan empresarial de acordo co anexo V.\nh) Non ser titular dunha explotación agraria, excepto que:\na) Sendo titular dunha explotación agraria cuxa marxe neta non supera o 20 % da renda de referencia, pase a ser titular dunha explotación prioritaria.\nb) Sendo titular dunha explotación agraria cuns niveis de dedicación de tempo de traballo e de renda unitaria de traballo inferior aos mínimos establecidos para os titulares de explotacións prioritarias, alcance esta consideración en calidade de agricultor a título principal.\ni) Non ter declarado rendementos económicos por actividades agrarias en estimación obxectiva ou directa. Exclúense desta consideración os rendementos económicos declarados polo persoa moza que proveñan da recollida e venda esporádica de produtos silvestres ou castañas de souto tradicional, así como a venda de madeira.\nj) A data de establecemento pode ser de ata 24 meses antes da solicitude da axuda, pero, en ningún caso, procederán estas axudas se o proceso de instalación está rematado antes da solicitude de axuda, excepto os supostos contemplados no apartado h.\n2. Así mesmo, deberán:\na) Comprometerse por escrito a exercer a actividade agraria durante cinco anos, contados desde a instalación e, unha vez adquirida a condición de persoa agricultora profesional, mantela ata que finalice este período de compromisos.\nb) Comprometerse a ter contratado, e a manter durante todo o período de compromisos, un seguro agrario pertencente ao Plan de seguros agrarios combinados do Ministerio de Agricultura, Pesca e Alimentación, excepto a liña Seguro de retirada e destrución de animais mortos na explotación.\nTeléfono: 981184554/ 981182256\nTeléfono: 982294465/ 982294526\nTeléfono: 886206199/ 986805422\nOrde do 10 de setembro de 2020 pola que se modifica o prazo de presentación da licenza municipal de obra e dos diferentes permisos administrativos previstos na Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 186 do 14 de setembro de 2020).\nOrde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 18 do 28 de xaneiro de 2020).\nExtracto da Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 18 do 28 de xaneiro de 2020).\nCorrección de erros. Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 37 do 24 de febreiro de 2020).\nOrde do 24 de febreiro de 2020 pola que se modifica o prazo de presentación das solicitudes previsto na Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 40 do 28 de febreiro de 2020).\nOrde do 22 de xuño de 2021 pola que se amplía a dotación orzamentaria da Orde do 30 de decembro de 2019 pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para as persoas agricultoras mozas e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 121 do 28 de xuño de 2021).\nResolución do 18 de outubro de 2021 pola que se dá publicidade das axudas concedidas ao abeiro da Orde do 30 de decembro de 2019, pola que se establecen as bases reguladoras das axudas para o apoio aos investimentos nas explotacións agrícolas, para a creación de empresas para os agricultores mozos, e para a creación de empresas para o desenvolvemento de pequenas explotacións, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020, e se convocan para o ano 2020 (DOG nº 211 do 3 de novembro de 2021).\nDesde a opción "Tramitar en liña" poderá:\nAcceder ao formulario para realizar a presentación electrónica de solicitudes de axudas á incorporación de persoas mozas á actividade agraria. Se ten dúbidas sobre a presentación de solicitudes pode consultar esta Guía rápida de presentación de solicitudes de axuda.\n29/01/2020 - 18/06/2020\nSe reanuda el plazo de presentación de solicitudes desde el 01-06-2020 hasta el 18-06-2020 en virtud de lo dispuesto en el artículo 9 del Real Decreto 537/2020, de 22 de mayo, por el que se prorroga el estado de alarma declarado por el Real Decreto 463/2020, de 14 de marzo, por el que se declara el estado de alarma para la gestión de la situación de crisis sanitaria ocasionada por el COVID-19 ( BOE núm.145 de 23 de mayo de 2020).\nAmplíase o prazo de solicitudes ata 18-06-2020 nos termos previstos na Resolución da Concelleria do Medio Rural\nAmplíase o prazo de solicitudes ata 10-06-2020 nos termos previstos na Resolución da Concelleria do Medio Rural\nO prazo de presentación de solicitudes comezará ao día seguinte ao da publicación da orde no Diario Oficial de Galicia e finalizará o 28 de febreiro de 2020. Una vez rematado o prazo de solicitude e antes da aprobación, non se admitirán cambios no referente aos investimentos ou aos criterios de prioridade.\nA presentación electrónica será obrigatoria para as persoas traballadoras autónomas, as persoas xurídicas, as entidades sen personalidade xurídica e as persoas representantes dunha das anteriores.\na) Acreditación da persoa representante da súa representación (se fose o caso).\nb) Un plan empresarial, redactado por un/unha enxeñeiro/a agrónomo/a, enxeñeiro/a técnico/a agrícola ou grao universitario equivalente ou por un equipo multidisciplinar, en que a memoria e os documentos técnicos específicos que fagan referencia a producións, instalacións ou outros datos agrarios os asine dito técnico (acreditarase titulación). O plan debe incluír:\n– Unha descrición da situación inicial da explotación agrícola, con indicación das fases e obxectivos concretos de desenvolvemento das actividades da nova explotación.\n– Unha descrición da situación unha vez levado a cabo o plan de empresa, que comprenda, polo menos, os seguintes datos:\ni. Superficie da explotación, especificando a dos distintos cultivos e cabezas de gando, por especies, e rendementos medios de cada actividade produtiva.\nii. Maquinaria, equipamento, melloras territoriais e edificios.\niii. Composición e dedicación da man de obra.\niv. Plan de produción, que incluirá información relativa á produción bruta de cada actividade produtiva, aos gastos de cada actividade produtiva e gastos fixos do conxunto da explotación.\nv. Análise económica do proxecto. Esta análise incluirá: previsións económicas, estrutura do financiamento e rendibilidade e previsións de tesouraría.\nvi. Actuacións que se pretende realizar.\n– Un plan de investimentos (información pormenorizada sobre investimentos e prazos), se fose o caso, en que se indiquen as melloras que se pretende realizar, en que se estableza o seu impacto sobre o cambio climático (emisións de efecto invernadoiro, capacidade de adaptación), inclúa medidas de aforro e eficiencia enerxética, consumo eficiente de auga, etc., e no cal figure un estudo de impacto ambiental, no caso de que a normativa europea-estatal-autonómica así o exixa, que preste especial atención aos posibles impactos nas zonas incluídas na Rede Natura 2000.\n– Información pormenorizada, se fose o caso, sobre formación, asesoramento ou calquera outra medida necesaria para desenvolver as actividades da explotación agrícola, incluídas as relacionadas coa sustentabilidade ambiental e a eficiencia dos recursos.\nO plan deberá estar realizado segundo o anexo V.\nc) Anexo VIII (se fose o caso).\nd) Xustificación do nivel de capacitación profesional suficiente. No caso de títulos oficiais do Ministerio de Educación e Formación Profesional, só se ten que presentar esta documentación no caso de que a persoa solicitante se opoña expresamente á súa consulta.\ne) Acreditación da dispoñibilidade da explotación en propiedade, ou en réxime de arrendamento, ou de aparcería ou calquera outra forma conforme a dereito que poda demostrar mediante documento liquidade dos correspondentes tributos, se fose o caso.\nSe o arrendamento se producise no marco dunha explotación activa deberá ser, como mínimo, dunha orientación produtiva ou subexplotación que a formen, incluíndo todos os elementos integrantes necesarios para o funcionamento e a viabilidade da explotación resultante.\nf) No caso de instalarse mediante a modalidade 3:\ni. Unha certificación expedida polo órgano reitor da entidade, onde se especifiquen as condicións de participación da persoa agricultora moza e a súa contribución, ou documento de compromiso.\nii. Os estatutos da entidade e se é o caso as súas modificacións, e a acta de constitución, ou documento de compromiso.\niii. A relación de socios/as que exercen a dirección técnica e de xestión, ou documento de compromiso.\niv. No caso de sociedade limitadas e sociedades anónimas, certificado do Rexistro Mercantil sobre a situación da sociedade en canto a número de socios, capital social e accións nominativas, ou documento de compromiso.\ng) Para ter os puntos por explotación ecolóxica establecidos no artigo 27, presentarase certificación do Consello Regulador de Agricultura Ecolóxica de Galicia.\nh) Certificación dun grupo operativo da Asociación Europea de Innovación, para ter os puntos por proxecto innovador establecidos no artigo 27.\ni) De querer optar á bonificación da axuda por volume de gasto necesario para instalarse, presentaranse memoria xustificativa e tres ofertas de diferentes provedores por cada un dos investimentos. As ofertas presentadas deberán cumprir os seguintes requisitos:\ni. Deberán proceder de empresas que teñan como obxecto social a fabricación ou subministración dos bens ou servizos incluídos na oferta, salvo a compra de terreos e edificacións.\niii. Deberán incluír como mínimo o NIF, nome e enderezo da empresa oferente, o nome ou razón social da empresa solicitante da axuda, a data de expedición e unha descrición detallada dos conceptos ofertados. Para que a descrición dos conceptos se considere detallada deberá incluír, no caso de obra civil e instalacións, a relación pormenorizada e cuantificada das unidades de obra que inclúe, no caso de subministración de maquinaria e equipamentos, a súa marca, e modelo así como características técnicas e, no caso de prestación de servizos, a descrición detallada destes.\nPara dar cumprimento ao requisito de moderación de custos, que se establece no artigo 48.2.e) do Regulamento (UE) nº 809/2014 da Comisión, fixaranse no anexo VII custos de referencia, independentemente da exixencia de presentar un mínimo de tres ofertas de distintos provedores.\n2. Os documentos sinalados nas anteriores letras e) e f) poderán ser presentados unha vez aprobada a subvención xunto coa xustificación da realización do plan empresarial. Nestes casos, coa solicitude de axuda á primeira instalación xuntarase un compromiso debidamente asinado.\n6. Sempre que se realice a presentación de documentos separadamente da solicitude deberanse indicar o código e o órgano responsable do procedemento, o número de rexistro de entrada da solicitude e o número de expediente, se se dispón del.\n8. Non serán admitidas a trámite as solicitudes que se presenten fóra do prazo establecido nesta convocatoria, nin aquelas que se presenten sen a seguinte documentación mínima e resolverase a súa inadmisión, que deberá ser notificada á persoa solicitante, nos termos previstos no artigo 41 da Lei 39/2015, do 1 de outubro, do procedemento administrativo común das administracións públicas:\n– Anexo I de solicitude da axuda debidamente cuberto e asinado.\n– Plan empresarial, que cumpra co establecido no punto 1.b.\n– De querer optar á bonificación da axuda por volume de gasto necesario para instalarse, presentaranse memoria xustificativa e tres orzamentos por cada un dos investimentos. E no caso de ter realizado gastos xerais dos proxectos que solicite ser subvencionados, as facturas cos correspondentes xustificantes de pagamento.\nd) Certificado da renda (IRPF) da persoa solicitante e socios da explotación, se fose o caso.\ne) Títulos oficiais non universitarios da rama agraria da persoa solicitante.\nf) Títulos oficiais universitarios da rama agraria do solicitante e do redactor do plan de empresa.\ng) Certificado de residencia con data de última variación padroal da persoa solicitante.\nh) Informe de vida laboral da empresa onde se instale a persoa moza.\ni) Acreditación da actividade agraria por conta propia da persoa solicitante, UTA e socios da explotación, se fose o caso.\nj) Informe da vida laboral dos últimos 12 meses da persoa solicitante, UTA e socios da explotación, se fose o caso.\nk) Certificación de estar ao día no pagamento de obrigas tributarias coa AEAT da persoa solicitante.\nl) Certificación de estar ao día no pagamento coa Seguridade Social da persoa solicitante.\nm) Certificación de estar ao día no pagamento de obrigas tributarias coa Atriga da persoa solicitante.\nn) Inhabilitación para obter subvencións e axudas da persoa solicitante.\no) Concesión doutras subvencións da persoa solicitante.\n2. No caso de que as persoas interesadas se opoñan a esta consulta, deberán indicalo no cadro correspondente habilitado no formulario de inicio (anexo I), ou no anexo VIII se fose o caso, e achegar os documentos.\nComprobación de datos de terceiras persoas interesadas (Anexo VIII)\nDesde a opción "Os meus expedientes" poderá:\nAcceder aos seus expedientes para a presentación electrónica de solicitudes de pago das axudas concedidas. Se ten dúbidas sobre o proceso para a presentación de solicitudes de pago pode consultar esta Guía rápida de presentación de solicitudes de pago.\nSolicitude de pago e declaración de axudas efectuadas ou concedidas para a mesma finalidade (Anexo II)\nAxudas para o desenvolvemento de pequenas explotacións agrarias.


Viveiro reivindica a arte da brillante Maruja Mallo\nCRISTINA LÓPEZ FELIPE 02 abril 2017 00:00 h.\nA Mariña Cultura Maruja Mallo\nRodríguez, Quintana Martelo, Campos, Rodríguez, Loureiro e Pernas, cos detalles de Regal Cerámica\nO acto do Día das Artes Galegas permitiulles aos viveireses coñecer a fondo a súa artista máis universal, a quen os académicos definen como unha creadora vangardista, brillante e exótica\nO pobo de Viveiro puido coñecer este sábado a apaixoante figura persoal e creativa de Maruja Mallo no Día das Artes Galegas, adicado a ela, nun acto organizado pola Real Academia Galega de Belas Artes no teatro Pastor Díaz. A académica Asunta Rodríguez foi a encargada de profundar na vida e obra da pintora, a quen cualifica de "exótica" e define como "unha muller e unha artista sen prexuízos, unha creadora brillante e rebelde dotada de gran talento, cunha sólida formación intelectual, opinión e criterio propios".\nA xuízo de Rodríguez, Maruja Mallo é "unha das fundadoras da vangarda histórica", a "única" muller da súa xeración cuxo nome non se silenciou tralo desastre da Guerra e o exilio, pois xa antes acadara un recoñecemento público e notorio. Porén, "os xigantes da Xeración do 27 consideraban a modernidade un proxecto masculino", sinalou a académica, e "non tomaban moi en serio" a Mallo polo feito de ser muller. "Chamábanlle 'mociña moderna'. Nunca falan dela como potencia artística e explican o seu achegamento á arte como algo simplemente intuitivo, imaxinativo, produto da histeria ou da loucura", engade.\nAsunta Rodríguez, académica: "Maruja Mallo e Dalí eran almas xemelgas. Compartían un espírito indómito, carnavalesco e frívolo ante a arte e a vida"\nMaruja Mallo era unha muller moi adiantada ao seu tempo e "exótica exhibindo a súa rareza". Camiñaba de noite a altas horas, levaba faldas curtas, peiteábase ao 'garçon', maquillábase de forma extravagante e tiña "unha lingua lendaria e un sentido do humor mordaz e feridor", describe Asunta Rodríguez. A súa rareza encaixou á perfección con Salvador Dalí: "Un fenómeno de combustión espontánea sucede cando se coñecen. Eran almas xemelgas que compartían un espírito indómito, frívolo e carnavalesco fronte á arte e ante a vida", relata.\nNo ámbito creativo, "xamais pertenceu a ningunha escola nin quixo ser adscrita a ningún movemento organizado". Mallo deixa unha obra "brillante porque nela deixou o mellor de si mesma", opina Rodríguez, que repasou a evolución artística da pintora a través das obras La mujer de la cabra, Verbenas, La mujer en bicicleta, La sorpresa del trigo, Arquitectura humana e La religión del trabajo.\nTamén interviron o presidente da Academia, Manuel Quintana; a alcaldesa, María Loureiro; o conselleiro de Cultura, Román Rodríguez, e o presidente da Deputación, Darío Campos, coa presentación do escritor Ramón Pernas e a actuación de SondeNós.\nRomán Rodríguez, conselleiro de Cultura: "Tiña unhas ideas moi avanzadas para o seu tempo. Era independente, libre, comprometida coa arte e sobre todo valente"\nRomán Rodríguez sinalou que Viveiro foi "a capital da cultura e das artes de Galicia" para honrar a Mallo, "unha artista tremendamente relevante" da que destaca que tiña "un enorme carisma, un carácter volcánico e unhas ideas moi avanzadas para o seu tempo. Era independente, libre, creadora, comprometida coa arte e sobre todo unha persoa moi valente", sinalou. O conselleiro engadiu que, coa súa actitude ante a vida, Maruja Mallo "abriu camiños dos que hoxe se beneficia a sociedade, porque en certa medida cimentou as bases da muller moderna".\nA alcaldesa -que lles entregou aos intervintes detalles de Regal Cerámica- lembrou que Maruja Mallo desenvolveu outras facetas creativas "como a escenografía, a ilustración ou a cerámica", e ademais "exerceu como docente, impartiu conferencias, participou en tertulias e relacionouse cos nomes máis importantes da época". Loureiro lembrou que o Concello lle ten adicada unha rúa e un roteiro polo Día da Muller e dixo que en Viveiro todos se senten "orgullosos de que un 5 de xaneiro de 1902 nunha casa da rúa de Arriba nacera unha nena que forma parte coas letras ben grandes da historia da arte".\nDarío Campos Presidente da Deputación: "Foi un exemplo de valentía e de defensa dos dereitos das mulleres nunha época de prohibicións e represión"\nDarío Campos falou de Mallo como "un exemplo de valentía e defensa dos dereitos das mulleres nunha época de prohibicións e represión. Pioneira dunha forma de entender a vida e a arte, esta muller foi un exemplo a seguir", sinalou, e recordou que a Deputación "axudou a artista na súa formación", xa que foi bolseira da institución provincial "durante tres anos", dende 1922. Por esta relación, a Rede Museística "acolle varios dos seus traballos".\nPola súa banda, Manuel Quinana Martelo recoñeceu a "valía e repercusión nacional e internacional da arte" de Maruja Mallo.\nA Real Academia celebrou onte pola tarde unha asemblea en Viveiro e ten aberto este mes o prazo para recibir propostas de cara a designar o homenaxeado no Día das Artes Galegas de 2018.\nPoesía en el hip hop con el maño Rapsusklei


Ante a situación de crise enerxética e outros problemas ambientais e sociais relacionados co modelo de “desenvolvmento” actual, debemos identificar e aplicar solucións integrais que nos capaciten, dende xa, para iniciar o cambio cara un modelo de vida máis sustentable e coherente.\nCo obxectivo de experimentar e presentar alternativas prácticas para este cambio, o vindeiro 28 e 29 de novembro As Corcerizas acollerá a parte “Accións prácticas para o cambio” do Seminario de cambio climático que deu comenzo no mes de outubro.\nEtiquetas: Alternativas, Crise, Seminarios\nEsta entrada foi posteada por As Corcerizas en 16 de Novembro de 2009 ás 10:51 e esta arquivada en Formación e Divulgación. Podes seguir as respostas a esta entrada a traves de RSS 2.0. Tanto os comentarios como os pings estan actualmente pechados.


Fernández Lores: "Se me preguntas se estou contento co que fixemos ata o de agora digo que si, pero non me conformo" | Noticias de Galicia | CRTVG\nPublicado o 06/06/2019 10:59\nO alcalde en funcións de Pontevedra, Miguel Anxo Fernández Lores (1954), comeza a entrevista dicindo "malo será que non poidamos seguir gobernando a cidade", logo dos resultados das eleccións do 26-M, en que a súa candidatura sumou 11 concelleiros, ben sexa cun goberno de coalición co Partido Socialista ou ben en solitario. Lores di que el pon sempre os intereses dos veciños por diante de todo, e que iso será o que condicione as conversas. Polo momento, recoñece que houbo contactos cos socialistas, pero que non hai nada avanzado.\nSobre o que vai ser a súa xestión nos próximos anos o alcalde de Pontevedra di que "temos unha liña de traballo que imos continuar, pero temos que pensar os próximos anos como un mandato novo, para evitar fórmulas rutineiras". "A política municipal ten que ser algo dinámico", afirma Lores. "Se me preguntas se estou contento co que fixemos ata o de agora, digo que si. Pero non me conformo. Estamos sacando adiante proxectos que son pioneiros", conclúe.\nRespecto a Ence, asegurou que "nós o que temos moi claro é que non pode continuar na ría de Pontevedra; os veciños da cidade, Marín ou Poio teñen dereito a recuperar a ría. O futuro de Pontevedra non pasa por Ence, en absoluto".\nE respecto ao balance golbal para o BNG do resultados das eleccións di que agora están presentes en todas as cidades, manteñen Pontevedra, e tamén están en todas as depuacións, "o BNG está en alza", asegura. "Creo que o futuro deste país depedende de forzas propias. Somos quen, cando nos deixan, de facer calquera cousa, e hai que ter confianza no país porque hai futuro", afirmou Fernández Lores.\nCorina Porro: "Os nosos exames son as eleccións e é cando hai que tomar decisións"


O PROGRAMA “CULTURA NO CAMIÑO” TRAE A VALGA A TREIXADURA E O ESPECTÁCULO DE TEATRO INFANTIL “MOENDO MUIÑEIRAS”\n- A sesión “Cóntoche un traxe infantil”, sobre a vestimenta tradicional galega, terá lugar o vindeiro 20 de maio\n- A actuación de Treixadura, que presentará o seu novo disco, está programada para o 30 de setembro\nValga, 24 de abril de 2018.\nO programa “Cultura no Camiño”, coordinado por Turismo de Galicia e pola Axencia Galega das Industrias Culturais (Agadic), trae nos vindeiros meses a Valga dous espectáculos de música e danza tradicional, que poderán verse no Auditorio Municipal con entrada de balde para o público.\nO domingo 20 de maio terá lugar o espectáculo “Cóntoche un traxe infantil”, unha sesión de teatro infantil a cargo de Moendo Muiñeiras. Dunha maneira sinxela, orixinal, dinámica e amena proponse unha viaxe no tempo para ver como era o vestiario dos nosos tatara-tatara-avós. A narración irá acompañada de cantigas referidas ás pezas de roupa que os vestían, poemas de grandes da literatura galega nos que se alude a pezas do vestiario decimonónico e proxeccións de imaxes de traxes tradicionais e materiais cos que se fabricaban as teas. Ademais, poderán manipularse estas pezas de roupa e catro asistentes voluntarios acabarán o espectáculo vestidos como os seus devanceiros.\nAo remate do verán, o 30 de setembro será o turno de Treixadura, que presentará en Valga o seu novo disco “Inda canto” , recén publicado e que supón unha nova aposta do grupo por reinventarse.\nComposto por doce cancións, “Inda canto” responde á necesidade de Treixadura de seguir cantando e tocando. Segundo os integrantes do grupo, “a música tradicional é necesidade para unha tribo, para un pobo, para unha sociedade. Necesitamos eses referentes do imaxinario colectivo, esas cancións e letras que coñecemos todas e todos e que cantamos en ocasións especiais ou sen máis, cando nos xuntamos”.\nTreixadura ofrece dende 1990 un espectáculo musical sorprendente a través de dúas concepcións ben arraigadas na tradición galega: o canto e a gaita. O resultado é unha proposta artística que recupera a música tradicional e, á súa vez, representa unha achega á cultura a través das súas composicións e a recuperación de pezas e cancións populares.\nÉ un dos referentes da música galega que recolle a tradición e pon en valor a súa riqueza cultural. Cunha traxectoria musical de vinte e oito anos, é un grupo recoñecido pola súa recuperación do patrimonio cultural galego e cun reto definido: achegar a música tradicional a un maior público, difundindo composicións propias e antigas que respectan a tradición.\nTreixadura foi galardoado en 2013 nos primeiros Premios Galegos da Música Martín Códax como o mellor grupo de música tradicional galega. En 2014 recibiron a homenaxe da Asociación de Funcionarios para a Normalización Lingüística polo seu tratamento musical e escénico do folclore galego e o seu traballo en favor da recuperación da música tradicional de Galicia.\nEstes dous espectáculos foron seleccionados polo Concello a partir do catálogo de propostas elaborado pola Xunta de Galicia. “Cultura no Camiño”, que cumpre a súa sexta edición, trata de dinamizar a actividade cultural dos municipios polos que discorren os diferentes Camiños de Santiago, dando resposta á demanda cultural dun público diverso, formado tanto por veciños como por visitantes e peregrinos.


Outra volta un relatorio policial – Jordi Nieva-Fenoll | Esculca\nOutra volta un relatorio policial – Jordi Nieva-Fenoll\nDeron moito que falar os relatorios policiais relacionados cos procesos contra os líderes independentistas. Eses relatorios son habituais nos procesos penais, non con ese grao de pormenor talvez, mais si é frecuente que o xuíz de instrución delegue boa parte das actuacións máis burocráticas na policía para poder contar cun relatorio através do cal conseguir realizar o seu propio traballo.\nTodo o anterior revela un profundo mal funcionamento do proceso penal español, que oxalá sexa corrixido nunha próxima reforma. Non é só que ao longo das décadas fose atraizoada a vontade do lexislador da vixente Lei de Axuizamento Criminal de 1882, senón que se xeraron prácticas completamente alegais, propias dun sistema claramente inquisitivo, que deben ser banidas por completo dos nosos procesos.\nO plano do lexislador español de 1882 era sinxelo. O proceso penal divídese en dúas fases: a instrución e o xulgamento oral. Durante a primeira, o xuíz de instrución colleita os vestixios que deixase o feito investigado e que poidan perderse, sen tirar ningunha conclusión sobre os mesmos. Na segunda, un xuíz necesariamente diferente xulga os feitos á luz deses vestixios e as probas practicadas, sen verse ese xuíz -ou xuíces- influenciado por ningunha conclusión do xuíz instrutor, que non debe expresar a súa opinión en absoluto. O xuíz de instrución só debe recoller e compilar eses vestixios efémeros, advertir desde o principio ás persoas que aparezan involucradas nos mesmos para que poidan defenderse e encerrar a instrución sen expresar conclusión algunha, insisto, para preservar en todo caso a independencia e imparcialidade do xuíz do xulgamento oral.\nTentábase loitar así contra unha antiquísima secuela histórica: o sistema inquisitivo, cuxo nome xa di todo. Durante o mesmo, o xuíz da instrución recollía en segredo todos os vestixios. Tiraba en solitario as súas propias conclusións, advertindo de todo ao reo só no final dos seus traballos. De repente, o pobre reo estaba diante dun formidábel aparello acusatorio estruturado na súa ausencia do que xa non se podía defender. O xuíz da instrución xa estaba convencido, e era aliás o mesmo xuíz que xulgaba. Os reos eran sistematicamente condenados, como é lóxico.\nO problema é que ese antigo sistema, apesar da reforma de 1882 e a moi esclarecedora exposición de motivos desa lei -non deixen de a ler, é breve- continúa a influir nos actuais xuíces, non só en España. Nos finais do XIX os antigos xuíces, apesar da nova lei, continuaron investigando sen mudaren de hábitos. Despois viñeron reformas que confundiron a súa misión. Finalmente, os xuíces agora apóianse na policía para investigar e pídenlle relatorios, que son elaborados en segredo ás costas dos posibeis implicados. Adoitan ter un marcado rumo acusatorio precisamente porque os fai a policía, que, usando a lóxica pura, se centra case exclusivamente no incriminatorio e en quen cren prematuramente responsábel, pondo de lado a presunción de inocencia porque a policía investiga en caso de dúbida, e non cre na inocencia como si debe facer un xuíz nese mesmo caso. Non é unha crítica ao seu facer, senón que é a pura coherencia da súa tarefa.\nXusto por iso o xuíz de instrución fai o correcto se, consciente do seu labor, esixe que non haxa conclusións neses relatorios policiais, senón só enumeración de indicios -incriminatorios e exculpatorios- relacionados cos feitos. Así pode valoralos sen verse influído por esas conclusións. Ao contrario, o labor de afastarse das conclusións deses relatorios é verdadeiramente titánica, por moito que teñan o deber de respectar a presunción de inocencia. É habitual que tanto xuíces de instrución, como fiscais, e mesmo -aínda que menos- xuíces de xulgamento, experimenten esa influencia policial. Vímolo nos procesos contra os líderes independentistas, ou mesmo no proceso contra Sandro Rosell, por citar apenas dous dos casos máis mediáticos. E por iso tamén é titánico o labor de defensa dun reo sinalado pola policía neses relatorios confeccionados sen a súa participación.\nE así volven reproducirse os males do sistema inquisitivo, case 140 anos despois. Agora transcendeu un deses relatorios, un máis, relacionado cunha investigación sobre a actuación dos Gobernos central e autonómico na crise do covid-19. Nomes coñecidos de xuíz, superior da Garda Civil e ministro. Estamos ante o primeiro capítulo dunha historia que só acaba de comezar.\n← Polícia de Minneápolis culpa ‘forasteiros’ pela violência após atacar manifestantes\nInvestigan suicidio dun neno de 9 anos nun apartamento tutelado do Goberno de Nafarroa →